Diari Oficial de la Generalitat Valenciana


Sumari del DOGV 5590, del 03-09-2007 (2007/10213)

RESOLUCIÓ de 27 d'agost de 2007, del director general del Servici Valencià d'Ocupació i Formació, sobre informació pública i obertura de termini relativa als Plans Integrals d'Ocupació per a la recol·locació de treballadors afectats per processos de reconversió o de reestructuració d'empreses, per al període 2007-2008 i per al qual es dóna publicitat a la línia de crèdit i a l'import destinat a finançar el Pla Integral corresponent a l'expedient de regulació d'ocupació objecte d'aquesta convocatòria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5590

Data del DOGV
:   03-09-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/10995


Data del document
:   27-08-2007

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * empresa privada
    * suport econòmic
    * reconversió de l'ocupació
    * societat sense fins de lucre
    * administració local
    * organització patronal
    * ajuda a l'ocupació
    * reciclatge professional
    * ajuda pública

RESOLUCIÓ de 27 d'agost de 2007, del director general del Servici Valencià d'Ocupació i Formació, sobre informació pública i obertura de termini relativa als Plans Integrals d'Ocupació per a la recol·locació de treballadors afectats per processos de reconversió o de reestructuració d'empreses, per al període 2007-2008 i per al qual es dóna publicitat a la línia de crèdit i a l'import destinat a finançar el Pla Integral corresponent a l'expedient de regulació d'ocupació objecte d'aquesta convocatòria. [2007/10212]  
El 17 de gener de 2007 (DOCV núm. 5.430) es va publicar l'Ordre de 26 de desembre de 2006, de la conselleria d'Economia, Hisenda i Ocupació, per la qual es regulen i convoquen subvencions destinades a la implantació de Plans Integrals d'Ocupació per a la recol·locació de treballadors afectats per processos de reconversió o de reestructuració d'empreses, per al període 2007-2008.   
Els articles 2.2 i 10.5 de l'esmentada Ordre establixen que el director general del SERVEF donarà publicitat als expedients de regulació d'ocupació que seran objecte dels plans integrals d'ocupació previstos en aquesta, amb indicació de l'empresa a la qual corresponen i al nombre de treballadors afectats per la recol·locació, així com el termini de presentació de sol·licituds per part de les entitats promotores.   
Després de la publicació de la Llei 11/2006, de 27 de desembre, de Pressupostos de la Generalitat Valenciana per a l'exercici 2007 (DOCV de 29 de desembre de 2006), i d'acord amb allò establit en l'article 47 del Text Refós de la Llei d'Hisenda Pública de la Generalitat Valenciana, aprovat mitjançant Decret Legislatiu de 26 de juny de 1991 del Consell de la Generalitat (DOCV de 17 de juliol de 1991), i de la disposició addicional primera de l'esmentada convocatòria, es publica el crèdit per a finançar aquest projecte, així com la línia pressupostària a càrrec de la qual s'ha de realitzar.   
Per tot allò que s'hi ha exposat, resolc:  
Primer  
Establir un termini de 10 dies comptadors des de l'endemà de la publicació de la present Resolució en el Diari Oficial de la Comunitat Valenciana, per a la presentació de sol·licituds, per les entitats promotores, relatives a l'execució de Plans Integrals d'Ocupació per a la recol·locació de:  
Nombre de treballadors : 53  
Empresa: Industria Papelera Nesa SA  
Localització: Alfara de Algimia  
Les sol·licituds i característiques dels projectes hauran d'ajustar-se a allò establit en l'Ordre de 26 de desembre de 2006 anteriorment esmentada.  
Segon  
Les ajudes regulades per a aquest projecte en l'article 4 de l'esmentada ordre es finançaran a càrrec del capítol del subprograma 322.51, Foment d'Ocupació, del Servici Valencià d'Ocupació i Formació, línia codi T5631000, tenint en compte els imports següents:  
1. Les ajudes destinades a les entitats promotores d'acord amb l'article 4.1 de l'Ordre es finançaran amb un import màxim de 159.000,00 €. D'aquesta quantitat, 53.000,00 €, dels quals 34.500,00 € están finançats pel Fons Social Europeu, es pagaran a càrrec del pressupost de l'any 2007. Els 106.000,00 € restants dels quals 68.900,00 € estaran finançats pel Fons Social Europeu, es pagaran a càrrec del pressupost de 2008, sempre que hi haja crèdit adequat i suficient en els pressupostos de la Generalitat Valenciana per a aquest exercici.   
2. Les ajudes destinades a les entitats empleadores d'acord amb l'article 4.2 de l'Ordre per a l'exercici 2007 es finançaran amb un import màxim de 30.000,00 €, dels quals 19.500,00 € són finançat pel Fons Social Europeu.   
Contra el present acte, que esgota la via administrativa, els interessats podran interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant el mateix òrgan en el termini d'un mes, computat en els termes abans esmentats, segons allò que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació.  
En cas que les entitats interessades foren administracions públiques, es podrà interposar recurs contenciós administratiu davant ídèntic òrgan jurisdiccional, d'acord amb allò establit en els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la publicació, llevat que hi haguera hagut el requeriment a què fa referència l'article 44 de l'esmentada llei, en aquest cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 27 d'agost de 2007.- El secretari autonòmic d'Ocupació i director general del SERVEF: Luis Lobón Martín.